Et tilfældigt sammenstød med landsmanden Mattias Gustafsson gik ud over Kristian Svenssons hånd, og backens hånd bliver lige nu undersøgt af en specialist på Privathospitalet Skørping. Allerede nu kan det dog fastslås, at der venter svenskeren en længere pause fra håndboldbanen. - Han har brækket en knogle i hånden, og lige nu vurderer vi, om en operation er nødvendig, eller om hånden blot skal i gips. Uanset hvad får han først gipsen af om seks uger, og så må man nok påregne noget tid til genoptræning, så samlet vil jeg vurdere, at der bliver tale om en pause på mellem 10 og 12 uger, siger AaB Håndbolds fysioterapeut Torben Lauritsen.
AaB's svenske bagspiller Kristian Svensson har ved et hændeligt uheld brækket en knogle i hånden til dagens træning, skriver aabsport.dk.